Rijeka, 1. listopada 2020.g.

**NAJAVA DOGAĐANJA I POZIV ZA MEDIJE**

**U SUSJEDSTVU JELENJE BESPLATNA KERAMIČKA RADIONICA ZA DJECU**

**U petak, 2. listopada 2020.g. u susjedstvu Jelenje, jednom od 27 susjedstava Europske prijestolnice kulture, u Domu kulture u Dražicama** (Dražičkih boraca 64, Dražice) **od 15 do 19 sati održat će se besplatna edukativno keramička radionica za početnike.**

Ovoga puta djelić atmosfere jelenjske udruge **Margareta Cro Art**, koja već godinama potiče umjetničko i kreativno izražavanje djece, donijet će **Margareta Krstić**, koja će polaznike **naučiti osnove rada sa glinom. Sudjelovati mogu djeca predškolskog i školskog uzrasta, uz prijavu na broj telefona 0981979792** (Margareta).

**Radionica se organizira u sklopu programa *Dnevnog boravka*.** *Dnevni boravci* svakog od 27 susjedstava EPK zamišljeni su kao prostori susreta i druženja koji u sebi nose djelić kućne obiteljske atmosfere prenesene u javne prostore.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se sudionici pozivaju na poštivanje preporuka: pojačanu osobnu higijenu, fizičku udaljenost te obvezno nošenje zaštitnih maski za lice u zatvorenom prostoru.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42